Ефимов Никодим Николаевич

Ефимов Никодим Николаевич  (15.11.1928—1992) — физико-математическай билим доктора, профессор.

 Олоҕун олуктара 
 1928 сыллаахха сэтинньи 15 күнүгэр Саха АССР Абый оройуонугар төрөөбүт.
 1945—1949 сс. — Дьокуускайдааҕы педагогическай институт физмат факультетын студена.
 1949—1952 сс. — Абый оройуонун Дружина орто оскуолатыгар физика уонна математика учуутала, завуч.
 1952—1956 сс. — ССРС НА Саха Сиринээҕи филиалын физика проблематын лабораториятын лаборана (1962 сылтан — космофизическэй чинчийиилэр уонна аэрономия Института). 
 1962—1992 сс. — Институтка бастакы учуонай секретарь, комплексная экспедиция начальнига, лаборатория сэбиэдиссэйэ, Институт директорын солбуйааччыта. 
 1967 с.  — физико-математическай билимнэр кандидаттарыгар «Временные вариации широких атмосферных ливней космических лучей» тиэмэҕэ диссертациятын ситиһиилээхтик көмүскээбит.
 1985 с. — физико-математическай билимнэр доктордарыгар «Широкие атмосферные ливни от космических лучей» тиэмэҕэ диссертациятын ситиһиилээхтик көмүскээбит.
 1988 с. — «Физика атомного ядра и космических лучей» идэҕэ профессор аата иҥэриллибит.

 Наҕараадалара уонна ытык ааттара 
 Ленин бириэмийэтин лауреата (1982)
 ССРС НА Сибиирдээҕи салаатын үтүөлээх бэтэрээнэ (1982)
 Саха АССР билимин үтүөлээх деятелэ
 «Бочуот Знага» уордьан
 Абый улууһун Ытык олохтооҕоОфициальный информационный портал Республики Саха (Якутия):Абыйский улусПочетные граждане, известные личности 

 Аатын үйэтитии 
 ШАЛ билим полигонун коллектива күүстээх атмосфернай ардахха «Никодим Ефимов» аатын биэрбит (1992)  
 Н. Н. Ефимов аата Абый улууһун Үрүҥ Хайа гимназиятыгар иҥэриллибитУказ Президента РС(Я) от 28.12.2003 № 1369 «О присвоении имени Ефимова Никодима Николаевича Белогорской гимназии Абыйского улуса Республики Саха (Якутии)» (2003)
 Дьокуускай куоратын норуот дьокутааттарын мунньаҕын 2017 сыл ахсынньы 18 күнүнээҕи быһаарыытынан Новопортовской түөлбэ куоллаҕаһыгар Никодим Ефимов аата иҥэриллибитэ.

 Быһаарыылар 

 Сигэлэр 
 Институт космофизических исследований и аэрономии имени Ю. Г. Шафера:Ефимов Никодим Николаевич
 МОУ «Белогорская гимназия имени Н. Н. Ефимова»:Никодим Николаевич Ефимов

Категория:Дьоннор алпабыытынан
Категория:1928 сыллаахха төрөөбүттэр
Категория:Сэтинньи 15 күнүгэр төрөөбүттэр
Категория:Абый улууһугар төрөөбүттэр
Категория:1992 сыллаахха өлбүттэр
Категория:Саха учуонайдара
Категория:Абый улууһа